
TÁJÉKOZTATÁS A FELVÉTELI ELJÁRÁSRÓL 

Jelentkezés az iskola címére küldött (2119 Pécel, Maglódi út 57. vagy faysuli@vnet.hu), igazgatónak címzett kérelem alapján.
A kérelemhez csatolni kell
· bizonyítvány fénymásolata
· kitöltött, aláírt jelentkezési lap
· pedagógiai szakszolgálati szakértői vélemény (amennyiben rendelkezik ilyennel)

Orvosi alkalmassági vizsgálat: minden szerdán 9-12 óra között (előzetes bejelentkezés alapján: tel: 28/547-396, 28/547-406)
Intézményünk a hozott pontszámok által kialakult rangsor  alapján dönt a felvételről a szakmai egészségügyi alkalmassági vizsgálatot követően. A felvételi rangsor kialakításánál az általános iskolában elért eredményeket a következőképpen vesszük figyelembe:
magyar nyelv és irodalom, történelem, matematika, idegen nyelv, biológia

tantárgyak  7. osztály év végi és 8. osztály félévi jegyeinek összege.
Tantárgyi felmentés esetén az informatika, több tantárgyi felmentés esetén az informatika, és a földrajz tantárgyak jegyeit számítjuk be a felvételi pontszámba. Az általános iskolából hozható maximális pontszám: 50 pont. 

FELADATELLÁTÁSI HELY KÓDJA: 
001- Fáy András Mezőgazdasági Szakképző Iskola és Kollégium
Képzéseink NAPPALI munkarendben
1. Szakgimnáziumi képzések:

	a) Kertészet és parképítés ágazat                   KÓDJA: 0001                   felvehető létszám: 26 fő
b) Mezőgazdaság ágazat                                  KÓDJA: 0002                   felvehető létszám: 21 fő


Érettségi vizsgát és a képzéshez kapcsolódó szakképesítést ad. (0001 Faiskolai kertész, 0002 Állattartó szakmunkás)
A képzési idő 4 év az általános iskola sikeres elvégzése után.

2. Ráépülések

a) Parképítő és fenntartó technikus (OKJ száma: 54 581 02)
Képzési idő 1 év (szakmai érettségi után), 2 év (egyéb esetben) maximális létszám: 40 fő

b) Mezőgazdasági technikus (OKJ száma: 54 621 02)
Képzési idő 1 év (szakmai érettségi után), 2 év (egyéb esetben) maximális létszám: 40 fő

c) Agrár áruforgalmazó szaktechnikus (OKJ száma: 55 621 01)
Képzési idő 1 év, maximális létszám: 40 fő

d) Vidékfejlesztési szaktechnikus (OKJ száma: 55 581 04)
Képzési idő 1 év, maximális létszám: 40 fő
Amiért érdemes bennünket választani:	
A tehetséges tanulók fejlődésének támogatása mellett a hátrányokkal küzdőket is segítjük a felzárkóztatásban. Ezen célok megvalósulását szolgálják képzett tanáraink, szakköreink, 12 000 kötetes könyvtárunk és szaktantermeink (informatikai, angol, német nyelvi labor). A sport és szabadidős foglalkozásokkal (foci, kosárlabda, röplabda, asztalitenisz) párhuzamosan, igény esetén, virágkötő, lovas, fogathajtó és íjász szakköröket is indítunk.
Az Erasmus + mobilitási projektre intézményünk évek óta sikeresen pályázik. A program keretében évente 10-15 tanulónk az ausztriai Mistelbach városában egy hónapos nyári gyakorlaton vesz részt.
Iskolánk kiterjedt, közel 20 éves külföldi partnerkapcsolattal rendelkezik. Diákjaink szakmai és idegen nyelvi kompetenciájának fejlődéséhez, az évenként szervezett külföldi tanulmányutakkal, és az egy hónapos szakmai gyakorlattal (Ausztria, Svédország, Finnország, Szerbia) járulunk hozzá. Lovász tanulóink az országos versenyeken minden évben dobogós helyen szerepelnek. Büszkék vagyunk, hogy végzett tanulóink közül sokan több éve sikeresen pályáznak meg külföldi munkahelyeket. 
Valamennyi képzési formában megteremtettük a tárgyi feltételeket: kertészet, üvegházak, 150 hektár földterület, tangazdaság, fedett lovarda. A gyakorlati oktatást korszerű mezőgazdasági gépek és számítógépek segítik. Tanulóink díjkedvezménnyel szerezhetnek B, illetve T (mezőgazdasági vontató) kategóriájú jogosítványt.
Iskolánkhoz tartozó kollégiumunkban a volt Fáy Család péceli birtokán, amely három hektáros gyönyörű parkban fekszik, 70 fő részére elhelyezést biztosítunk. A BKV 169E járatának (amely érinti a péceli vasútállomást) közvetlenül az iskolánk előtt van a megállója.

